Diari Oficial de la Generalitat Valenciana


Sumari del DOGV 4889, del 23-11-2004 (2004/11836)

RESOLUCIÓ de 2 de novembre de 2004, del conseller d'Empresa, Universitat i Ciència, per la qual s'aproven les bases del concurs per a la provisió del lloc de secretari general de la Cambra Oficial de Comerç, Indústria i Navegació d'Alacant.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4889

Data del DOGV
:   23-11-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/11362


Data del document
:   02-11-2004

Organisme emissor
:   Conselleria d'Empresa, Universitat i Ciència

Tipus de document
:   Resolució

Descriptors 

:   * cambra de comerç i indústria
    * professió administrativa
    * concurs administratiu

RESOLUCIÓ de 2 de novembre de 2004, del conseller d'Empresa, Universitat i Ciència, per la qual s'aproven les bases del concurs per a la provisió del lloc de secretari general de la Cambra Oficial de Comerç, Indústria i Navegació d'Alacant. [2004/A11734]
  
D'acord amb el que disposa l'article 20.1 del Decret 158/2001, de 15 d'octubre, del Govern Valencià, pel qual s'aprova el Reglament de les Cambres Oficials de Comerç, Indústria i Navegació de la Comunitat Valenciana i del Consell, resolc:
  
Aprovar les bases del concurs per a la provisió del lloc de secretari general de la Cambra Oficial de Comerç, Indústria i Navegació d'Alacant, que s'especifiquen com a annex a la present resolució.
  
València, 2 de novembre de 2004.- El conseller d'Empresa, Universitat i Ciència: Justo Nieto Nieto.
  
Bases del concurs de mèrits per a la provisió del lloc de secretari general de la Cambra Oficial de Comerç, Indústria i Navegació d'Alacant
  
Primera. Requisits mínims per a participar en el concurs
  
a) Ser espanyol o ciutadà d'un país membre de la Unió Europea.
  
b) Ser major d'edat.
  
c) Estar en possessió del títol superior universitari en Dret.
  
d) No patir cap malaltia o defecte físic que impedisca l'exercici de les funcions del càrrec.
  
e) No haver sigut separat, per mitjà d'expedient disciplinari, de l'exercici de la funció o del càrrec públic.
  
Segona. Valoració, condicions i circumstàncies de mèrit
  
El Comité Executiu de la Cambra Oficial de Comerç, Indústria i Navegació d'Alacant ha d'apreciar i ha de qualificar les circumstàncies i els mèrits que s'arrepleguen en els apartats següents, amb la puntuació màxima que s'indica en cada un d'estos.
  
L'ordre d'enumeració no implica preferència:
  
1. Experiència en l'exercici de càrrecs o de llocs amb responsabilitat en societats mercantils (màxim 5 punts).
  
2. Diplomes, cursos i estudis en matèries jurídiques i/o de gestió especialment, pel que fa a les cambres de comerç i amb l'arbitratge (màxim 10 punts).
  
3. Estar col·legiat com a membre d'algun dels col·legis d'advocats de la província d'Alacant (màxim 5 punts).
  
4. Ser o haver sigut un càrrec tècnic amb responsabilitat en la cambra de comerç, per un termini de dos anys com a mínim (màxim 10 punts).
  
El Comité Executiu pot convocar qualsevol de les persones candidates a una entrevista personal sobre els mèrits al·legats i la resta de circumstàncies d'estos.
  
Tercera
  
Les sol·licituds per a participar en este concurs de mèrits, s'han de presentar en el Registre General de la Corporació (San Fernando, 4, 1r, 03358 ALACANT) en dies de feina i en horari de 08.00 a 15.00 hores, per mitjà d'escrit dirigit al president, s'ha d'acompanyar amb l'historial personal i professional.
  
A més, les persones concursants, junt amb la seua petició han d'adjuntar:
  
a) Fotocòpia del DNI o passaport
  
b) Títol facultatiu o certificat en què s'ha d'acreditar que està en possessió de la titulació requerida en la base primera, apartat c).
  
c) Declaració jurada de no haver sigut separat de cap cos de l'Estat, administració local o autonòmica, corporació pública o cambra de comerç.
  
d) Certificat mèdic acreditatiu que no patix cap malaltia ni cap defecte físic que l'impossibilite per a l'exercici del càrrec.
  
En tot cas, el Comité Executiu pot requerir a les persones interessades la documentació complementària que estime convenient.
  
Quarta
  
El termini d'admissió d'instàncies, i la documentació annexa a què fa referència la base anterior, finalitzarà als 15 dies naturals des de l'endemà de la publicació d'esta convocatòria. Si l'últim dia de termini és inhàbil queda prorrogat al dia immediat hàbil següent.
  
Quinta
  
Finalitzat el termini d'admissió de sol·licituds, es publicarà en els tres dies següents, en el tauler d'anuncis de la Cambra, la llista de les persones candidates.
  
Sexta
  
L'examen de les sol·licituds presentades i la valoració dels mèrits adduïts, incloent, si és el cas, el resultat de l'entrevista personal a què fa referència l'últim paràgraf de la base segona, realitzada pel Comité Executiu, el qual ha de redactar la corresponent proposta del millor candidat al càrrec que, aprovada per majoria absoluta, s'eleva al Ple de la Cambra per part del president, a fi que siga ratificada per acord motivat i adoptat per la meitat més un dels seus membres, com establix l'article 7.2 de la Llei 3/1993, de 22 de març, Bàsica de les Cambres Oficials de Comerç d'Espanya.
  
Sèptima
  
El nomenament del secretari general aprovat pel Ple es publicarà en el tauler d'anuncis de la Cambra i es notificarà personalment a la persona interessada, la qual ha de prendre possessió en el termini màxim de 30 dies comptadors des de la data en què està el lloc vacant, excepte per causa de força major, correctament justificada.
  
Octava